**OSNOVNA ŠKOLA METEL OŽEGOVIĆ , RADOVAN**

**IZMJENE I DOPUNE**

**STATUTA OSNOVNE ŠKOLE METEL OŽEGOVIĆ**

Na temelju odredbe članka 54. stavak 1. Zakona o ustanovama („Narodne novine“ broj 76/93., 29/97., 47/99. i 35/08.), odredbe članka 98. stavka 3. Zakona o odgoju i obrazovanju u osnovnoj i srednjoj školi („Narodne novine“ 87/08., 86/09., 92/10., 105/10.-ispravak, 90/11., 16/12., 86/12.), te članka 54. Statuta Osnovne škole Metel Ožegović, Školski odbor Osnovne škole Metel Ožegović, a na temelju prethodne suglasnosti Varaždinske županije, KLASA: 012-03/12-01/25, URBROJ: 2186/1-02/1-12-2 od 29. listopada 2012. godine, dana 2. studenog 2012. godine, d o n o s i

**IZMJENE I DOPUNE**

**STATUTA OSNOVNE ŠKOLE METEL OŽEGOVIĆ**

Članak 1.

U članku 14. iza stavka 2. dodaje se novi stavak 3. koji glasi: Pored djelatnosti iz stavka 1. ovog članka Škola se bavi proizvodnjom, prijenosom i distribucijom električne energije.“

Dosadašnji stavak 3. postaje stavak 4.

Članak 2.

U članku 35. stavku 1. riječi : “Ministarstva znanosti, obrazovanja i športa“ zamjenjuju se riječima : „Ministarstva znanosti, obrazovanja i sporta“.

Članak 3.

U članku 102. dodaje se novi stavak 4. koji glasi:

„Ravnatelj se imenuje na pet godina, a ista osoba može biti ponovno imenovana za ravnatelja“

Članak 4.

Članak 104. mijenja se i glasi:

„Nakon završetka natječajnog roka školski odbor razmatra prijave kandidata prijavljenih na natječaj za ravnatelja i utvrđuje jesu li prijave pravodobne i ispunjavaju li prijavljeni kandidati propisane uvjete za ravnatelja.

 1

Pravodobne prijave kandidata koji ispunjavaju propisane uvjete, umnožavaju se u potrebnom broju primjeraka i predsjednik školskog odbora ih neposredno ili posredno dostavlja učiteljskom vijeću, vijeću roditelja i sindikalnom povjereniku u funkciji radničkog vijeća.

 Učiteljsko vijeće, vijeće roditelja i skup radnika koji saziva sindikalno povjerenik, razmatraju prijave kandidata prijavljenih na natječaj za ravnatelja i donose zaključak o svom stajalištu glede pojedinog kandidata.

 O prijedlogu zaključka učiteljsko vijeće, vijeće roditelja i skup radnika odlučuju tajnim glasovanjem.

Predsjedavatelj sjednice učiteljskog vijeća, vijeća roditelja, odnosno predsjedavatelj skupa radnika dužan je dostaviti pisani zaključak iz stavka 3. ovoga članka predsjedniku školskog odbora idući dan nakon održane sjednice, odnosno skupa radnika.

Nakon primitka zaključka o stajalištu učiteljskog vijeća, vijeća roditelja i skupa radnika glede pojedinog kandidata školski odbor javnim glasovanjem donosi odluku o izboru kandidata za ravnatelja za kojeg će zatražiti prethodnu suglasnost ministra.

U postupku izbora i imenovanja ravnatelja članovi školskog odbora iz redova učiteljskog vijeća, vijeća roditelja i skupa radnika obvezni su zastupati i iznositi stajališta tijela koje ih je imenovalo ili izabralo u školski odbor.

Nakon dobivene suglasnosti ministra ili kada istekne zakonski rok za dobivanje suglasnosti, školski odbor u roku od 15 dana donosi odluku o imenovanju ravnatelja.“

 Članak 5.

U članku 105. st. 1. mijenja se i glasi: „Odluku o izboru i imenovanju ravnatelja školski odbor donosi javnim glasovanjem.“

Članak 6.

U članku 107. stavku 3. riječi: “ministra znanosti, obrazovanja i športa“ zamjenjuju se riječima : “ministra znanosti, obrazovanja i sporta.“

Članak 7.

U članku 111. stavku 5. riječi: “povjerenstvo Ministarstva znanosti, obrazovanja i športa“ zamjenjuju se riječima: “ministra Ministarstva znanosti, obrazovanja i sporta“, a stavku 7. riječi: “povjerenstvo Ministarstva znanosti, obrazovanja i športa“ zamjenjuju se riječima: “ministar znanosti, obrazovanja i sporta“.

 2

Članak 8.

U članku 113. stavku 3. riječi: “ministar znanosti, obrazovanja i športa“ zamjenjuju se riječima : “ministar znanosti, obrazovanja i sporta.“

 Članak 9.

U članku 115. st. 2. točka 9. mijenja se i glasi: „glasuje o kandidatima za ravnatelja škole“.

Dosadašnja točka 9. postaje točka 10.

Članak 10.

Članak 121. mijenja se i glasi:

„U prvi razred obveznog osnovnog obrazovanja upisuju se djeca koja do 1. travnja tekuće godine imaju navršenih šest godina života.“

„Iznimno od stavka 1. ovog članka, a na zahtjev roditelja, sukladno rješenju ureda državne uprave, odnosno Gradskog ureda, u prvi razred može se upisati dijete koje do 31. ožujka tekuće godine nema navršenih šest godina života.“

„Iznimno od stavka 1. ovoga članka, a na zahtjev stručnog povjerenstva škole, sukladno rješenju ureda državne uprave, odnosno Gradskog ureda, djetetu se može odgoditi upis u prvi razred osnovne škole za jednu školsku godinu.“

„Upis djece u prvi razred provodi se prema planu upisa koji donosi ured državne uprave u Varaždinskoj županiji nadležan za poslove obrazovanja“.

Članak 11.

Članak 123. mijenja se i glasi:

„Prije redovitog upisa u prvi razred osnovne škole stručno povjerenstvo škole utvrđuje psihofizičko stanje djeteta.“

„Psihofizičko stanje djeteta odnosno učenika utvrđuje se i radi prijevremenog upisa, odgode ili privremenog oslobođenja od upisa u prvi razred osnovne škole, privremenog oslobođenja od već započetog školovanja i radi utvrđivanja primjerenog školovanja“.

 3

„Psihofizičko stanje djeteta, odnosno učenika iz stavka 2. ovog članka utvrđuje stručno povjerenstvo ureda državne uprave, odnosno Gradskog ureda.

„Postupak utvrđivanja psihofizičkog stanja djeteta, odnosno učenika iz stavka 1. i 2. ovog članka te sastav stručnih povjerenstava iz stavka 1. i 3. propisuje ministar nadležan za obrazovanje, uz prethodnu suglasnost ministra zdravlja.“

Članak 12.

Članak 127. mijenja se i glasi:

„Učenik prelazi iz jedne škole u drugu koja ostvaruje isti obrazovni program najkasnije do 31. ožujka tekuće školske godine.“

„Škola iz koje učenik odlazi izdaje prijepis ocjena i ispisuje učenika u roku od sedam dana od dana primitka obavijesti o upisu učenika u drugu školu.

„Iznimno od stavka 1. ovog članka, ako se učenik preseli iz jednog mjesta u drugo, škola koja ostvaruje isti obrazovni program u drugome mjestu dužna je upisati učenika i nakon 31. ožujka tekuće školske godine.“

„Iznimno od stavka 1. ovoga članka, škola je dužna upisati učenika i nakon 31.ožujka tekuće školske godine ako je učeniku izrečena pedagoška mjera preseljenja u drugu školu.“

Članak 13.

U članku 150. stavku 1. riječi: “športaša“ i “športu“ zamjenjuju se riječima: “sportaša“ i “sportu“.

Članak 14.

U članku 153. stavku 1. točki 2. riječ: “športski“ zamjenjuje se riječju “sportski“.

Članak 15.

U članku 193. stavku 1. podstavku 3. riječ: “športskih“ zamjenjuje se riječju “sportskih“.

Iza podstavka 7 dodaje se novi podstavak 8. koja glasi: „glasuje o kandidatu za ravnatelja škole“.

Dosadašnji podstavak 8. postaje podstavak 9.

 4

Članak 16.

Izmjene i dopune Statuta stupaju na snagu osmoga dana od dana objave na oglasnoj ploči Škole.

 Ove Izmjene i dopune Statuta objavljene su na oglasnoj ploči Škole 2. studenog 2012. godine.

KLASA: 012-03/12-01

URBROJ: 2186-23-12-05

U Radovanu, 02. 11. 2012.,

 PREDSJEDNICA ŠKOLSKOG ODBORA:

 Jelka Markulin

 5